CELEX: 52018PC0533
Language: et
Date: 2018-07-16
Title: Ettepanek: NÕUKOGU MÄÄRUS, millega muudetakse nõukogu määrust (EL) nr 1370/2013 (millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed) lõssipulbri kokkuostu suhtes kohaldatava koguselise piirangu osas

EUROOPA KOMISJON
            Brüssel,16.7.2018
            COM(2018) 533 final
            2018/0286(NLE)
            Ettepanek:
            NÕUKOGU MÄÄRUS,
            millega muudetakse nõukogu määrust (EL) nr 1370/2013 (millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed) lõssipulbri kokkuostu suhtes kohaldatava koguselise piirangu osas
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               
                  Nõukogu määrusega (EL) nr 1370/2013 on kehtestatud ülemmäär 109 000 t lõssipulbri kindlaksmääratud hinnaga (169,8 eurot/100 kg) kokkuostuks riikliku sekkumise ajavahemikul (1. märtsist 30. septembrini). Kui ülemmäär on saavutatud, siis riiklik sekkumine jätkub, aga sekkumise ajavahemiku lõpuni hankemenetluse teel.
               
               
                  Võttes arvesse pikka aega püsinud lõhet piimarasva ja -valgu hindade vahel, kehtestati 2018. aastal kõnealuseks ülemmääraks null, et vältida lõssipulbri kindlaksmääratud hinnaga sellise riikliku sekkumise toimumist, mis on turu seisukohalt põhjendamatu (nt kuna nii või kui ka piima tootjahinnad olid piisavalt kõrgel tasemel).
               
               
                  Seepärast toimub riiklik sekkumine 2018. aastal hankemenetluse teel. Komisjon otsustab põllumajandusturgude ühise korralduse komitee hääletuse raames iga juhtumi puhul eraldi, milliseid koguseid tuleks millise kokkuostuhinnaga osta.
               
               
                  2018. aastal on lõssipulbri hinnad ELi turul püsinud riikliku sekkumise tasemest keskmiselt ligikaudu 19 % madalamal ja või hinnad 117 % kõrgemal. Piimarasva ja -valgu hinnavahe on suurem kui kunagi varem. Või/lõssipulbri hinnasuhe on võrreldes ajavahemiku 2007–2016 tasemega aastatel 2017–2018 kolmekordistunud. Samal ajal on põllumajandustootjatele makstud toorpiima hind olnud keskmiselt kõrgem kui 34 senti kilogrammi kohta (kõrgem kui viimase viie aasta keskmine).
               
               
                  Kehtiva menetluse abil on olnud võimalik vältida 109 000 tonni lõssipulbri (mis oleks kuhjunud lisaks olemasolevatele varudele) põhjendamatut kokkuostu.
               
               
                  Kuna turutingimused ei ole oluliselt muutunud ja 2018. aastal saadud kogemused tõendavad lähenemisviisi õigsust, on asjakohane algatust korrata ja kehtestata 2019. aastal ülemmääraks null.
               
               
                  Selleks et turuosalisi teavitataks õigeaegselt enne järgmise sekkumismeetme algust, peaks käesolev määrus jõustuma järgmisel päeval pärast selle avaldamist.
               
            
            
               •Kooskõla poliitikavaldkonnas praegu kehtivate õigusnormidega
            
            
               
                  Käesolev ettepanek on kooskõlas põllumajandustoodete ühise turukorraldusega, mille eesmärk on stabiliseerida turud ja kindlustada põllumajandusega tegeleva rahvastikuosa õiglane elatustase.
               
               
                  Ettepanek on kooskõlas Euroopa Liidu toimimise lepingu artikli 43 lõikega 3, mille alusel võtab nõukogu komisjoni ettepaneku põhjal vastu meetmed hindade ja maksude, toetuste ja koguseliste piirangute kehtestamise ning kalapüügivõimaluste kehtestamise ja eraldamise kohta.
               
            
            
               •Kooskõla muude liidu tegevuspõhimõtetega
            
            
               
                  Ei kohaldata.
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               
                  Euroopa Liidu toimimise lepingu artikli 43 lõige 3.
               
            
            
               •Subsidiaarsus (ainupädevusse mittekuuluva valdkonna puhul) 
            
         
         
            
               
                  Ettepanek kuulub liikmesriikide ja Euroopa Liidu jagatud pädevusse ning on kooskõlas subsidiaarsuse põhimõttega.
               
            
            
               •Proportsionaalsus
            
            
               
                  Ettepanek on proportsionaalsuse põhimõttega kooskõlas.
               
            
            
               •Vahendi valik
            
            
               
                  Ei kohaldata.
               
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               
                  Ei kohaldata.
               
            
            
               •Konsulteerimine sidusrühmadega
            
            
               
                  Ei kohaldata.
               
            
            
               •Eksperdiarvamuste kogumine ja kasutamine
            
            
               
                  Ei kohaldata.
               
            
            
               •Mõjuhinnang
            
            
               
                  Ei kohaldata.
               
            
            
               •Õigusnormide toimivus ja lihtsustamine
            
            
               
                  Ei kohaldata.
               
            
            
               •Põhiõigused
            
            
               
                  Ei kohaldata.
               
            
            
               4.MÕJU EELARVELE
            
            
               
                  Finantsmõju sõltub ajavahemikul märts–september 2019 pakutud lõssipulbri kogustest/hindadest ning heakskiidetud kogustest/hindadest, mis omakorda sõltub lõssipulbri turu arengust.
               
            
         
         
            
               5.MUU TEAVE
            
            
               •Rakenduskavad ning järelevalve, hindamise ja aruandluse kord
            
            
               
                  Ei kohaldata.
               
            
            
               •Selgitavad dokumendid (direktiivide puhul)
            
            
               
                  Ei kohaldata.
               
            
            
               •Ettepaneku sätete üksikasjalik selgitus
            
            
               
                  Ei kohaldata.
               
            
            
               2018/0286 (NLE)
            
            
               Ettepanek:
            
            
               NÕUKOGU MÄÄRUS,
            
            
               millega muudetakse nõukogu määrust (EL) nr 1370/2013 (millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed) lõssipulbri kokkuostu suhtes kohaldatava koguselise piirangu osas
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 43 lõiget 3,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Nõukogu määruse (EL) nr 1370/2013
                  1
                artikliga 3 on kehtestatud koguseline piirang lõssipulbri kindlaksmääratud hinnaga kokkuostuks vastavalt kõnealuse määruse artiklile 2. Kui kõnealune piirang on saavutatud, toimub kokkuost hankemenetluse teel, et määrata kindlaks kokkuostuhinna ülemmäär.
            
            
               (2)Määrust (EL) nr 1370/2013 muudeti nõukogu määrusega (EL) 2018/147,
                  2
               , et kehtestada 2018. aastaks kindlaksmääratud hinnaga lõssipulbri kokkuostu koguseliseks piiranguks null. Seda tehti selleks, et vältida kindlaksmääratud hinnaga lõssipulbri kokkuostu olukorras, kus see ei oleks kooskõlas turvavõrgu eesmärgiga.
            
            
               (3)Piima- ja piimatoodete sektoris püsib endiselt lõhe piimarasva ja -valgu hindade vahel. 2018. aastal on lõssipulbri hinnad liidu turul püsinud riikliku sekkumise tasemest madalamal ja või hinnad sellest tasemest rohkem kui poole kõrgemal.
            
            
               (4)Põllumajandustootjatele makstav toorpiima hind on 2018. aastal sellisel tasemel, mis muudab piimakarjakasvatuse tasuvaks praeguse suure nõudluse tõttu või ja juustu järele, kuigi piimavalgu hind on suhteliselt madal. 2018. aastal võetud riikliku sekkumise meede hankemenetluse teel ei ole takistanud toorpiima hindade püsimist sellel tasemel.
            
            
               (5)Tarne, nõudluse ja hinna kujunemise osas ei ole 2019. aastal piima- ja piimatoodete turu põhinäitajate olulist muutumist (nimelt seoses lõhega piimarasva ja -valgu hindade vahel) ette näha. Seepärast on asjakohane kehtestada 2019. aastaks kindlaksmääratud hinnaga lõssipulbri kokkuostu koguseliseks piiranguks null.
            
         
         
            
               (6)Seepärast tuleks määrust (EL) nr 1370/2013 vastavalt muuta.
            
            
               (7)Selle tagamiseks, et käesoleva määrusega ette nähtud ajutisel meetmel oleks vahetu mõju turule ja et see võimaldaks turuosalisi õigel ajal teavitada enne järgmise sekkumismeetme algust, peaks käesolev määrus jõustuma järgmisel päeval pärast selle avaldamist,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EÜ) nr 1370/2013 artikli 3 lõikele 1 lisatakse neljas lõik:
            
            
               „Erandina esimesest lõigust on 2019. aastal lõssipulbri kindlaksmääratud hinnaga kokkuostu koguseline piirang 0 tonni.“.
            
            
               Artikkel 2
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
            
               
            
               ÕIGUSAKTILE LISATAV FINANTSSELGITUS
            
            
                     
                        FINANTSSELGITUS
                     
                  
                  
                     
                        FS/18/CM/pl Ares (2018)3208595
                     
                  
               
                     
                  
                  
                     
                        6.142.2018.1
                     
                     
                        agri.ddg3.g.3(2018)3370117
                     
                  
               
                     
                  
                  
                     
                        KUUPÄEV: 1.6.2018
                     
                     
                  
               
                     
                        1.
                     
                  
                  
                     
                        EELARVERUBRIIK:
                     
                     
                        Vt eelarveprognoos.
                     
                     
                     
                     
                        05 02 12 02 (Lõssipulbri ladustamise meetmed)
                     
                     
                  
                  
                     
                        ASSIGNEERINGUD:
                     
                     
                     
                     
                     
                        B2018 12 miljonit eurot; 
                     
                     
                        DB2019 9 miljonit eurot
                     
                  
               
                     
                        2.
                     
                  
                  
                     
                        PEALKIRI:
                     
                     
                     
                        NÕUKOGU MÄÄRUS, millega muudetakse nõukogu määrust (EL) nr 1370/2013 (millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed) lõssipulbri kokkuostu suhtes kohaldatava koguseliste piirangu osas
                     
                  
               
                     
                        3.
                     
                  
                  
                     
                        ÕIGUSLIK ALUS:
                     
                     
                     
                        Euroopa Liidu toimimise lepingu artikli 43 lõige 3.
                     
                  
               
                     
                        4.
                     
                  
                  
                     
                        EESMÄRGID:
                     
                     
                        vältida lõssipulbri kindlaksmääratud hinnaga kokkuostu olukorras, kus see ei ole turvavõrgu eesmärgi saavutamiseks vajalik, sest muude piimatoodete hinnad on kõrged. Riiklik sekkumine lõssipulbri osas peab olema korraldatud hankemenetluse teel.
                     
                  
               
                     
                        5.
                     
                  
                  
                     
                        FINANTSMÕJU
                     
                  
                  
                     
                        EELARVEAASTA
                     
                     
                        2018
                        
                           (miljonites eurodes)
                     
                  
                  
                     
                        EELARVEAASTA
                     
                     
                        2019
                     
                     
                        (miljonites eurodes)
                     
                  
                  
                     
                        EELARVEAASTA
                     
                     
                        2020
                     
                     
                        (miljonites eurodes)
                     
                  
               
                     
                        5.0
                     
                  
                  
                     
                        KULUD
                     
                     
                        -
                              ELi EELARVEST MAKSTAVAD
                           (TOETUSED/SEKKUMISED)
                     
                     
                        -
                              RIIGIASUTUSED
                     
                     
                        -
                              MUUD
                     
                  
                  
                     
                     
                        -
                     
                  
                  
                     
                     
                        Ei kohaldata
                     
                  
                  
                     
                     
                        Ei kohaldata
                     
                  
               
                     
                        5.2
                     
                  
                  
                     
                        ARVUTAMISMEETOD:
                     
                     
                        vt märkused
                     
                  
               
                     
                        6.0
                     
                  
                  
                     
                        KAS PROJEKTI SAAB RAHASTADA JOOKSVA EELARVE ASJAOMASES PEATÜKIS KIRJENDATUD ASSIGNEERINGUTEST?
                     
                  
                  
                     
                        Ei kohaldata
                     
                  
               
                     
                        6.1
                     
                  
                  
                     
                        KAS PROJEKTI SAAB RAHASTADA ASSIGNEERINGUTE ÜMBERPAIGUTAMISEGA JOOKSVA EELARVE PEATÜKKIDE VAHEL?
                     
                  
                  
                     
                        Ei
                     
                  
               
                     
                        6.2
                     
                  
                  
                     
                        KAS ON VAJA LISAEELARVET?
                     
                  
                  
                     
                        Ei
                     
                  
               
                     
                        6.3
                     
                  
                  
                     
                        KAS TULEVASTESSE EELARVETESSE ON VAJA KIRJENDADA ASSIGNEERINGUID?
                     
                  
                  
                     
                        Vt märkused
                     
                  
               
                     
                        MÄRKUSED:
                     
                     
                     
                        Finantsmõju sõltub ajavahemikus märts–september 2019 pakutavatest lõssipulbri kogustest/hindadest ning heakskiidetud kogustest/hindadest. 2019. aasta eelarve projektis ei ole lõssipulbri sekkumiskokkuostuks uusi koguseid ette nähtud.
                     
                  
               
         
         
            
                  
                     (1)
                  
                        Nõukogu 16. detsembri 2013. aasta määrus (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed (ELT L 346, 20.12.2013, lk 12).
               
               
                  
                     (2)
                  
                        Nõukogu 29. jaanuari 2018. aasta määrus (EL) 2018/147, millega muudetakse nõukogu määrust (EL) nr 1370/2013 seoses lõssipulbri kokkuostu suhtes kohaldatava koguselise piiranguga (ELT L 26, 31.1.2018. lk 6).